DISSERTATIO 

INAUGURALIS  MEDICO-PRACTICA 


PERTRACTANS 


QUAM 

CONSENSU  ET  AUCTORITATE 

ILLUSTRISSIMI  AC  MAGNIFICI 


DOMINI 

PRAESIDIS  ET  DIRECTORIS , 

CLARISSIMORUM  AC  CELEBERRIMORUM 

pro 

DOCTORIS  MEDICINAE  ET  CHIRURGIAE  LAUREA 

RITE  ET  LEGITIME  OBTINENDA 

IN  CELEBERRIMA 

C.  R.  MILITARI  SCIENTIARUM  ACADEMIA 

publicae  disquisitioni  submittit  " 

Egnatius  JBucha* 

Bohemus  Egrensis, 

Medicus  castrensis. 

Iil  theses  adnexas  disputabitur  in  aedibus  Academiae 
Josepliinae  die  .  mensis  Maji  1841. 


Vindobonae. 

Typis  Car  oli  Ueberreuter. 


\ 


r 


% 


Proemiu  ni. 


Legibus  academieis  sancitum  est,  ut 
quilibet  Medicinae  Doctoris  lauream  ad- 
spiraturus,  objectum  aliquod,  ex  vastis¬ 
simo  artis  medendi  campo  desumtum, 
publicae  submittat  disquisitioni.  Ex  hoc 
in  materiem  dissertationis  hujus  selegi 
Pneumatoses,  quibus  emphysema  pulmo¬ 
num  adnexi,  ad  quod  celeberrimus  Laen- 
n  e  c  medicorum  adtentionem  primus  dire¬ 
xerat.  Persuasus  sum,  me  nihil  novi  edi¬ 
disse,  hancceque  multis  scatere  erroribus 
elaborationem;  ast,  lector  benevole!  per¬ 
pende  experientiam  meam  in  morbo  non 
frequenter  occurrente  exiguam,  et  quo- 

ties  quid  mancum  et  non  bene  ordinatum 

.  / 

reperies,  considera,  me  non  ex  cupidi- 

ne  scribendi  sed  ex  lege  huncce  laborem 
suscepisse. 

Definitio. 

*  6  » 

neumatosis  status  est  morbosus  ,  sub  quo  aer 
athmosphaericus,  aut  in  textum  cellulosum  aut  in  ali¬ 
quod  corporis  cavum  sese  expandens,  suscipitur 5  vel 
sub  quo  fluidum  gasiforme  elasticum  in  iisdem  corporis 
secernitur  atque  retinetur  partibus  5  intumescentia  com¬ 
pagis  affectae  utplurimum  conjunctus. 

Divisio  et  descriptio. 

Diversas  pneumatosis  sistit  varietates : 

1.  Aer  atmosphaericus  praegressa  corporis  super¬ 
ficiei  ruptura  in  textum  irruit  cellulosum  fP.  traumati¬ 
ca  ,  j Emphysema). 

2*  In  diversis  corporis  organis  fluidum  elasticum 
sub  alio  secretum  retinetur  morbo.  (P.  spontanea ,  symp¬ 
tomatica.) 

3.  Aer  athmosphaericus  cum  cibis  aliisque  rebus 
ingestis  in  corpus  pervenit  organicum,  aut  ex  materiis 
fermentosis  et  effervescentibus  in  tractu  intestinali,  ute¬ 
ro  aut  in  obdominis  explicatur  cavo,  easdem  expandens 
partes  c  p  intestinalis ,  uterina ,  abdominalis) .  Intumes¬ 
centia  mox  sub  morbi  acuti,  febrilis,  decursu  manifesta¬ 
tur  (Meteorismus) ,  mox  periodice  in  diversis  occurrit 
plagis  (Flatulentia  vaga]) ,  vel  singulari  in  loco  fixa 

manet  longius  per  tempus  absque  febri  praegressa  pri¬ 
maria  (Tympanites). 

i 

Varietates  expositae  originem  ducunt  aut  ex  mor¬ 
bo  locali ,  aut  ex  coenesthesi  alterata,  et  quidem  nunc 
ex  vi  morbose  aucta  vitali  (P*  energicaj  ,  nunc  ex  de¬ 
bilitate  (P.  adynamica)  5  in  utroque  morbosus  systema¬ 
tis  nervosi  negari  nequit  influxus. 

Pneumatosis  traumatica.  Emphysemate  laesione  cu- 
jusdam  partis  praegressa  formato,  tumor  ibidem  inco¬ 
lor,  elasticus,  sub  pressione  crepitans  cum  nisu  magis 
magisque  sese  extendendi  evolvitur.  Ejusdem  autem  e 
laesione  interna  exorti  diagnosis  tamdiu  manet  incer¬ 
ta,  donec  tumore  palam  fit  superficiali.  Cute  vulnerata 
in  textu  oritur  celluloso  laxo ,  aut  in  viarum  respira¬ 
tionis  viciniis  ,  vulnere  oblique  angustato  ,  aut  partium 
subjacentium  fibra  contusione  debilitata,  etsi  minimam 
patiatur  distensionem.  Emphysematis  extensio  admodum 
diversa  post  laryngis  vulnerationem ,  costarum  fractu¬ 
ram  sub  totius  corporis  cute  visa  est  explicata. 

Pneumatosis  febrilis.  Pneumatoses  sub  morborum 
acutorum  et  febrilium  decursu  formari  posse  ,  historia 
sat  larga  nobis  tradidit  exempla.  Sic  in  Germania  1772, 
in  Italia  1789  febris  grassata  est  epidemica,  tumoribus 
faciei,  colli  et  genuum  terminans  emphysematosis.  Obser¬ 
vatae  sunt  pneumatoses  post  hirudinum  atque  vesi- 
cantium  applicatione,  febrium  suppressione,  sub  febrium 
intermittentium  paroxysmo,  in  erysipelate ,  imo  qua  re¬ 
frigerationis  sequela. 

Pneumatoses  inter  tendines  et  sub  periostio  exor¬ 
tas  artuum  dolores  causasse  in  Graecorum  et  Arabum 
medicorum  operibus  invenitur  adnotatum. 

Similes  in  fo eminis  hystericis  in  omnibus  fere  cor¬ 
poris  partibus,  praecipue  autem  supra  tibiam  observaban¬ 
tur  oedema  aemulantes,  a  quo  in  eo  distinguuntur,  quod 
non  vesperi,  sed  mane  validius  prodeant,  nec  pressioni 
cedant.  (P.  tuberosae .J 

In  diversis  morbis  non  raro  in  corporis  vel  orga- 
,  norum  internorum  superficie  formantur  phlyctaenae  (P. 
phlyctaenosaej  vel  humore  seroso  cito  resorpto,  vel 
fluido  gasiformi  repletae 5  sic  in  retrocessis  miliaribus, 
scarlatina,  pemphigo,  in  hepatis,  lienis  et  mesenterii 
superficie ,  in  aegrotis  dispnoea  et  orthopnoea  laboran¬ 
tibus  post  obitum  magna  vesicularum  pellucidarum  cum 
bronchiis  non  communicantium  est  detecta  quantitas. 

In  omnibus  tracti  intestinalis  partibus  morbosae 
obvenire  possunt  aeris  accumulationes.  y  In  hystericis 
oesophagus  nonnunquam  constringitur  duobus  in  locis, 
parte  intermedia  usque  ad  suffocationis  periculum  intu¬ 
mescente  et  consecutis  ructibus  frequentibus  pristinam 
recuperante  formam.  Ciborum  deglutitione  ob  oesopha¬ 
gi  indurationem  scirrhosam,  ulcus  aut  paralysim  praepe¬ 
dita  ,  ejusdem  lumen  supra  coarctationem  cibis  dilata¬ 
tur  haerentibus ,  et  aere  ex  iisdem  explicato  in  saccum 
extenditur,  omni  fere  vi  eum  amovendi  privatum. 

Nec  minus  in  ventriculo  occurrunt  pneumato.ses* 
Symptomata  hunc  morbum  concomitantia  sunt:  tumor  in 
epigastrio  elasticus,  sensatio  sub  corde  dolorifica,  cor¬ 
dis  palpitatio,  dolor  in  ventriculo  pungens,  rodens, 
cardialgia,  anorexia,  dispnoea,  anxietas  magna,  inquie¬ 
tudo,  extremitatum  frigor,  nonnunquam  deglutitio  prae¬ 
pedita,  vertigo,  calor  fugax  sitisque  aucta.  Ventricu¬ 
lus  non  solum  quoad  situm  et  formam,  sed  et  quoad 
magnitudinem  et  extensionem  commutatur.  Nonnunquam 

eousque  extruditur,  ut  hepar  et  diaphragma  sursum  tol¬ 
lens  respirationem  reddat  difficiliorem ,  imo  extensio 
tantum  adipiscitur  gradum,  ut  pars  ejus  infima  in  regio¬ 
ne  inveniatur  hypogastrica. 

Omentum  etiam  huic  morbo  succumbit,  dum  aer 
evolutus  ejusdem  laminas  dispellens  tumorem  format  ela¬ 
sticum,  cujus  variat  situs,  prouti  ventriculus  cibis  est 
repletus  aut  vacuus. 

Longe  frequentius  in  intestinis  tenuibus  et  cras¬ 
sis  occurrunt  pneumatoses ,  quae  aut  ad  singulas  re¬ 
strictae  sunt  partes,  aut  per  omne  sunt  expansae  intesti¬ 
num.  Sedes  earum  vel  inter  velamenta  est ,  extensione 
laminae  externae  facta ,  vel  tunica  intima  eousque  dis¬ 
pellitur ,  ut  omne  canalis  dispareat  lumen $  aut,  ut  plu¬ 
rimum  fieri  consuevit,  in  intestinorum  cavitate. 

Intestinum  crassum  tenui  pluries  trahitur  in  com¬ 
passionem,  etsi  in  posteriori  non  raro  inveniuntur  ex¬ 
pansiones  sacci  similes.  Partes  adfectae  nonnunquam 
ita  extenduntur,  ut  ruptura  velamentorum  consecuta, 
aer  evolutus  unacum  contentis  in  abdominis  transgredia¬ 
tur  cavum. 

Si  gasa  in  tubo  alimentari  evoluta  faecibus,  spas¬ 
mis  aut  aliis  coercentur  impedimentis  (Flatulentia),  in¬ 
testinorum  expansorum  sensilitatem  augent  ,  contra¬ 
ctiones  provocant,  qua  ratione  haec  gasa  ut  flatus 
jam  sine ,  jam  cum  sono  secedunt  diverso.  Si  autem 
tractus  intestinalis  magna  est  orbatus  sensilitate,  si  ve¬ 
lamenta  laxa  parvum  admittunt  renisum,  flatus  reclusi 
varias  causant  molestias ,  praecipue  sub  vita  sedenta¬ 
ria  ,  assumtisque  cibis  et  potibus  digestu  difficilibus. 
Insolita  sunt  symptomata  morbosa  in  hypochondriacis 
et  hystericis  descripta,  modo  in  hac,  modo  in  alia  cor- 

poris  parte  occurrentia,  quae  in  tubi  alimentari  funda¬ 
ta  sunt  flatulentia  ,  quae  ipsa  hypochondriam  et  hyste- 
riam  agnoscunt  genitricem. 

Ouodsi  tractus  intestinalis  pars  crescente  flatulen¬ 
tia  citissime  extenditur,  aegrotus ,  tumore  initio  vix 
perceptibili,  de  doloribus  in  hypochondrio  conqueritur 
sinistro,  ad  regionem  umbilicalem  et  lumbalem  sese  ex¬ 
tendentibus.  Dolores  initio  remittentes ,  brevi  fiunt  in¬ 
tolerabiles  ,  tandem  aut  ad  colon  fixi  manent  (Colica 
flatulenta),  aut  per  omnem  extenduntur  tractum  intesti¬ 
nalem  (Entralgia  physodes}.  Intumescit  abdomen  mox 
in  hac,  mox  in  alia  parte,  inaequalis  fit  et  sensilis ,  aut 
intumescentia  omnem  abdominis  occupat  superficiem 
sub  forma :  Meteorismi  flatulenti. 

Morbi  irruentis  prodromi  sunt :  inquietudo  ,  anxie¬ 
tas  magna,  faciei  pallor,  extremitatum  frigor,  sudor 
frigidus.  Aegrotus  crura  versus  abdomen  trahit,  flatus 
modo  erga  pelvim  premuntur,  modo  sursum  surgunt, 
et  saepe  saepius  sub  urinae  aquosae  minctione,  aut 
stranguriae  et  ischuriae  symptomatibus,  sub  nausea, 
vomituritione  et  vomitu  ipso ,  sub  sono  perceptibili  ad 
pristinum  aut  alium  redeunt  locum. 

Quibus  symptomatibus  protractis  magnam  que  asse¬ 
cutis  altitudinem  evolvitur  morbus ,  quem  medici  Tym- 
panitidein  nominant  intestinalem.  Momenta  praebet  cha- 
racteristica  sequentia:  Tumor  tensus,  non  ubique  ae¬ 
qualis  ,  continuo  elasticus ,  sub  percussione  sonans,  me¬ 
diam  praecipue  abdominis  partem  occupans,  sub  situ 
minime  disparens  horizontali ,  qui  torminibus  et  bor- 
borygmis  ,  pertinacibus  abdominis  et  lumborum  dolori¬ 
bus  ,  alvo  utplurimum  obstipa,  urinae  excretionis  mo¬ 
lestiis,  nisu  flatus  sursum  deorsumque  expellendi  inani, 
dispnoea,  tussi  sicca,  vomitu,  singultu  frequenti ,  pro- 

stratione  conjunctus  est  magna.  Morbo  diutius  perseve¬ 
rante  dolores  sub  initio  tendentes  et  pungentes, 
in  regione  lumbali,  umbilicali  et  in  praecordiis  aegrum ' 
cruciantes  parum  remittunt,  abdomen  autem  tantopere 
extenditur,  ut  istius  nitere  incipiat  cutis  5  aeger  de  ca¬ 
lore  interno  intenso,  siti  urgente ,  vertigine,  cordis  con¬ 
queritur  palpitatione  5  accedunt  suffocationis  periculum 
et  lipothymia;  ab  aere  et  faecibus  diu  accumulatis  tan¬ 
tam  non  raro  tractus  intestinalis  assequitur  expansio¬ 
nem,  ut  non  solum  organa  adjacentia,  sed  etiam  intesti¬ 
norum  vasa  —  ubi  gangraena  metuenda  —  compriman¬ 
tur,  quod  et  ductui  choledocho  nonnunquam  accidit ,  ex 
quo  icterus  provocatur. 

Tympanitidis  abdominalis  symptomata  designantur 
sequentia:  Aequabilis  totius  abdominis  expansio,  sub 
percussione  claro  atque  perceptibili  sonante  strepitu 
conjuncta,  rarior  et  parum  levaminis  adferens  flatuum 
secessus ,  dolores  magis  ad  superficiem  restricti,  et  mi¬ 
nus  pertinax  alvi  obstipatio.  Nec  flatuum  sursum  deor- 
sumque  expellendorum  nisus ,  nec  tormina  occurrunt  5 
nec  minus  excrementorum  et  flatuum  secessu  abdomi¬ 
nis  intumescentia,  caeteraque  mitigantur  symptomata. 

Diagnosis  hujus  morbi  magnis  saepe  premitur  dif¬ 
ficultatibus  ,  cum  pneumatosis  abdominalis  saepe  cum 
illa  intestinorum  sit  conjuncta,  cum  fieri  possit,  quod 
ventriculus  aut  intestini  pars  in  saccum  sat  amplum  sit 
expansa,  qui  abdominis  superficiei  adjacens  aequabilem 
format  extensionem,  quod  etiam  contingit,  si  omnis  fe¬ 
re  tractus  intestinalis  alto  expansus  est  in  gradu*  Cete¬ 
rum  est  considerandum,  in  pneumatosi  intestinali  longe 
frequentius  parum  aut  vix  ullos  secedere  flatus ,  in  ab¬ 
dominali  flatuum  ex  intestinis  secessum  symptomata  mi¬ 
tigare  posse,  imo  debere  urgentia,  dolorum  ab  aegris 

designationem  saepe  esse  incertam,  quam  ob  rem  sig¬ 
na  pneumatoseos  intestinalis  et  abdominalis  diagnosti¬ 
ca  semper  manent  manca» 

■  ,  -  V  -  ’  '  '  -  ■  *  \ 

Tympanitidem  a  diversis  hydropis  abdominis  spe- 
ciebus  discernere  saepe  arduum  est.  Si  in  tympanitide 
abdomen  ambabus  comprehenditur  manibus,  et  quasi 
penditur,  levius  sane  erit,  quam  in  ascite,  et  aeger 
ipse  nullum  persentit  pondus;  si  autem  unacuin  tym¬ 
panitide  organorum  abdominalium  conjunctae  sunt  ob¬ 
structiones,  aut  larga  sordium  quantitate  tractus  inte¬ 
stinalis  est  repletus,  tunc  hoc  signum  fallax  erit.  In  tym¬ 
panitide  urinae  excretio  consuetim  parum  est  minuta , 
urinae  non  sunt  turbidae  ,  uti  in  hydrope ;  nonnunquam 
autem  aeger  in  priori  parcam  et  turbidam  mingit  urinam, 
in  posteriori  autem  largam,  aquosam.  In  tympanitide  tu¬ 
mor  in  situ  nunquam  labitur  horizontali,  quod  et  in  hy¬ 
drope  non  fit ,  si  aqua  larga  secreta  est  quantitate ,  aut 
in  saccis  est  reclusa.  Sic  nec  sonus  sub  percussione 
clarus  nec  fluctuationis  defectus  certam  sistunt  diagno- 
sim,  quum  prior  in  hydrope  altioris  gradus  percipi, 
posterior  etiam  in  tympanitide  sentiri  videatur»  Prop- 
terea  non  solum  symptomata  occurrentia,  sed  etiam  mor¬ 
bi  origo  decursusque  optime  sunt  perpendenda  ,  ne  fal¬ 
sa  institueretur  diagnosis. 

Hydropneumatosis.  In  hydrope  quoque  fluida  gasi- 
formia  in  corporis  cavis  et  textu  celluloso  evolvi  pos¬ 
sunt  (^Tympanites  asciticus),  quod  et  in  hydrometra  est 
observatum  QPhysometra  hiimida).  Aer  levior  superiores 
occupabit  partes ,  quae  et  sub  percussione  utplurimum 
sonant.  Situ  aegri  mutato,  aer  etiam  suum  mutabit  lo¬ 
cum.  Abdomine  ambabus  supra  aquas  amplexo  manibus, 
tumor  qua  aere  repleta  tangitur  vesica. 

Pneumatosis  genitalium.  In  hac  apud  viros  non  so¬ 
lum  sub  coitu  spermatis  loco  aer  ejaculatur  ex  urethra, 
sed  etiam  sub  nixu  sedes  et  urinas  deponendi  fluida  ga- 
siformia  secedunt  maleolentia;  in  sexu  sequiori  aequa¬ 
lia  ex  recto  aut  alio  intestino  per  ulcus,  fistulam ,  aut 
ex  vesica  erosa  urinali  penetrant  in  vaginam ,  et  cum 
aut  sine  strepitu  secedunt. 

Ouodsi  aer  athmosphaericus  aut  aliud  fluidum  ga¬ 
si  forni  e  in  uteri  explicatur  cavo ,  status  pathologicus 
sub  nomine„Pneumatoseos  uterinae“(Physometra,  S  au  v) 
venit. 

Sequentibus  cognoscitur  signis :  Tumore  tenso  ela¬ 
stico,  sub  percussione  in  regione  hypogastrica  sonante, 
ardoris  sensatione,  doloribus  rodentibus,  pungentibus, 
ad  regionem  hypochondricam  et  vaginam  sese  expan¬ 
dentibus  5  non  raro  associantur  sitis  aucta,  frigus,  feb¬ 
ris  exigua  sub  vesperi  exacerbans ,  magnaque  anxietas. 
Sub  sonante  strepitu  male  redolentes  flatus  secessisse 
observatum  est,  quibus  materies  sequebatur  ichorosa, 
floccosa.  Distinguitur  a  graviditate,  quod  uterus  sub  ex¬ 
ploratione,  si  unius  manus  digitus  in  vaginam  perduci¬ 
tur,  altera  autem  manu  ejusdem  fundus  figitur  propriam 
adipiscatur  firmitatem  5  ab  ascite  ,  quod  sub  situ  horizon¬ 
tali  abdomen  in  eo  collabatur  fiatque  mollius. 

Pneumatosis  ulcerosa  vocatur  morbosa  aeris  acris 
accumulatio,  quae  ex  malignis  aut  carcinomatosis  ul¬ 
ceribus  oritur.  In  cunctis  corporis  cavis,  nec  cerebro 
excepto,  occurrere  potest. 

Aetiologia. 

Momenta  pneumatosum  occasionalia  admodum  sunt 
varia.  —  Quaecumque  aut  ex  aeris  athmosphaerici 

introitu,  aut  ex  fluidi  aeriformis  in  organismi  internis 
evolutione  suam  ducit  originem. 

Emphysema  oritur  in  vulnerum  sequelis ,  quae 
angqstum  et  obliquum  formant  canalem ,  facilius  in 
collo  et  pectoris  lateribus,  quam  in  aliis  corporis  re¬ 
gionibus  ,  in  individuis  macilentis  5  in  tracheae  et  bron¬ 
chorum  laesionibus,  sub  quibus  aer  athmosphaericus 
textum  penetrat  cellulosum* 

Morbosae  aeris  accumulationes  in  corporis  cavis 
inveniuntur :  digestione  debilitata  ex  bilis  secretione 
nimis  parca,  aut  aquosa  ejus  qualitate*,  in  atonia  tex¬ 
tus  ventriculi  atque  intestinorum  muscularis ,  praepri- 
mis  sub  vita  sedentaria  et  pertinacibus  obstructioni¬ 
bus ;  post  diaetae  errores,  usum  ciborum  digestu  dif¬ 
ficilium,  uti:  leguminum ,  ciborum  tenacium  farino¬ 
sorum  ,  piscium  fumo  duratorum,  pinguedinum  ranci¬ 
darum,  cerevisiae  non  defaecatae,  vini  novi  acidi  e.  s.  p. 
Substantiae  recensitae,  in  tubo  alimentari  diutius  mo¬ 
rantes,  in  fermentationem  abeunt  acidam  et  putridam, 
sub  qua  nitrogenium,  hydrogenium,  ammoniacum  et  aci¬ 
dum  carbonicum  explicantur ,  caloreque  extenduntur 
animali.  Sed  et  ex  succis  inquilinis ,  si  in  corruptio¬ 
nem  abeunt,  fluidum  secernitur  elasticum,  quod  non 
solum  tubum  alimentarem  replet  5  sed  et  cavum  abdo¬ 
minis  textumque  penetrat  cellulosum. 

Nec  minus  pneumatoses  causantur  in  praemature 
opio  tractatis  diarrhoeis ,  suppressione  febrium  inter¬ 
mittentium,  fluxus  haemorrhoidalis ,  catameniorum ,  lo- 
chiorum  et  fluoris  albi  5  transmigratione  exanthematum 
et  impetiginum  5  longiori  secundinarum  retentione  et 
putredine 5  incipiente  tractus  intestinalis  paralysi,  de¬ 
primentibus  animi  pathematibus ,  ulceribus  scirrhosis. 

Sic  et  herniae  incarceratae,  intestinorum  intussus- 
ceptiones,  hepatis  et  pancreatis  infarctus,  tractus  in¬ 
testinalis  coarctatio  aut  producta  pseudomembranosa 
enteritide  praegressa,  vermes,  e.  s.  p.  provocant  pneu- 
matoses. 

Quacumque  ex  causa  pneumatoses  suam  capiant 
originem ,  fere  semper  spastica  organorum  affectione 
sunt  complicatae.  Minime  est  dubitandum,  solius  ner¬ 
vorum  irritatione  et  spasmo  fluidorum  permanenter 
elasticorum  effici  posse  secretionem.  Tympanitis  ex 
animi  pathematibus  celeriter  exorta  est  visa.  Hypo¬ 
chondriaci  tristitia  capti  flatibus  laborant,  qui  prae¬ 
sente  animi  secedunt  hilaritate.  In  musculis  abdomi¬ 
nalibus  imprimis  spasmus  occurrere  videtur  inflativus.  In 
foeminis  hystericis  frequenter  abdomen  subito  inflatur 
atque  collabitur ,  quin  excernerentur  flatus.  Hypothesis 
certe  falsa  est,  quae  docet,  nullum  in  his  casibus  se¬ 
cerni  atque  resorberi  fluidum  elasticum ,  sed  expansio¬ 
nem  ex  spastica  oriri  inflatione ,  quum  evictum  sit,  quod 
in  abdominis  vulneribus  aer  athmosphaericus,  istud  pe¬ 
netrans,  resorbeatur.  In  tubo  alimentari  aer  evolutus 
non  raro  ita  incarceratur  spasmo ,  ut  nec  sursum  nec 
deorsum  secedere  possit.  Pneumatosum,  quae  typum 
observarunt  periodicum,  sat  larga  leguntur  exempla. 

Pro  g  n  o  s  i  s. 

Prognosis  secundum  diversas  causarum  instituitur 
modificationes. 

Emphysemata  laesionibus  externis  exorta  gra¬ 
vibus  saepe  conjuncta  sunt  molestiis  ,  et  si  organa 
nobilia  in  compassionem  sunt  tracta ,  ex  suppressa  eo- 


rum  functione  periculum  promanat  certe  magnum.  Trac- 
tamine  congruo  et  tempestive  instituto  aer  coacervatus 
aut  sensim  absorbetur,  aut  foramine,  si  alias  fieri  ne¬ 
quit,  exibit  artificiali.  Longe  perniciosiora  sunt  emplij  - 
semata  secundaria ,  quae  mutationibus  pathologicis  pro¬ 
creantur  internis. 

Flatulentia  sordibus  exorta  gastricis  facile,  iis 
abactis,  tollitur.  Majoris  est  dignitatis  in  indivjduis, 
vitae  sedentariae  deditis,  viarum  primarum  acidis  et  ob¬ 
structionibus  laborantibus  ,  sive  ex  debilitate,  sive  ex 
morbose  aucta  irritabilitate  sive  ex  spastica  affectione 
tubi  alimentaris  sit  exorta.  Oua  ex  causa  tubus  alimenta- 
ris  amplificationes  patitur  sacco  similes  ,  circulatio  in 
intestinorum  retardatur  vasis,  et  praeter  alias  molestias 
laxitas  intestinorum  profertur  paralytica. 

Colica  flatulenta  in  genere  non  admodum  est  peri¬ 
culosa,  imprimis  inflammatio  non  tam  facile  est  timenda. 
Ceterum  valde  est  dolorifica,  et  nonnunquam  ita  incres¬ 
cit,  ut  convulsionibus,  imo  lipothymia  concomitetur. 
Expansione  intestinorum  magna  rupturae  aut  intussus- 
ceptioni  ansam  praebere  potest,  atoniam  tractus  intesti¬ 
nalis  relinquit,  qua  propter  facile  habitualis  evadit. 

Tympanitidis  profecia  utplurimum  est  infausta , 
quum  diu  durans  fluidorum  elasticorum  in  abdomine 
accumulatio  fere  semper  mutationes  praesupponit  patho¬ 
logicas  ,  quae  haud  facile  tolluntur ,  et  infelicem  etsi 
lentum  adducunt  eventum.  Quo  magis  abdomen  expan¬ 
ditur  ,  alvi  obstipatio  increscit;  flatuum  minuitur  seces¬ 
sus;  respiratio  molesta,  singultus  cum  conamine  fla¬ 
tus  sursum  expellendi  frustraneo  adparent,  aeger  ema¬ 
ciatur,  lipothymiae ,  vomitus,  imo  cruentus,  haemop- 

toe ,  febris  depascens  cum  calore  cutis  mordaci  e.  s.  p. 
associantur ,  eo  citius  mors  miseram  exstinguit  vitam. 
Tympanitis,  ex  organorum  internorum  desorganisatione 
exorta,  lethalis.  Faustior  est  prognosis,  si  ex  nervo^ 
rum  irritatione  aut  spasmis  subito,  uti  in  hystericis,  ex 
animi  pathematibus  etc.  evolvitur. 

Morbus  solvitur  secessu  excrementorum  pultaceo- 
rum,  flatuum  foetentium ;  inhibitarum  evacuationum,  uti 
fluxus  haemorrhoidalis:  menstrui  regressu  5  suppressa¬ 
rum  efflorescendarum  eruptione,  nonnunquam  absces¬ 
sibus. 

Therapia. 

f  S?  i  •  .  "  *  >’  -  I  '  •  '  '  ,  '  .  .  v’ 

Indicationes  sunt  sequentes : 

1.  Causas  amovere  occasionales ,  aut  saltem  eo¬ 
rum  mitigare  influxum  nocivum  5 

2.  Aeris  athmosphaerici ,  aut  fluidorum  gasifor- 
mium  accumulationem,  quam  citissime  fieri  potest,  tol¬ 
lere  ,  et 

3.  Omnem  novam  eorundem  praepedire  accumu¬ 
lationem. 

Quum  causae  occasionales  ,  sedes  et  indoles 
pneumatosum  admodum  sint  variae,  frustraneum  esset, 
regulas  describere  generales,  et  majoris  erit  utilita¬ 
tis,  singularim  exponere  therapiam. 

Therapia  emphysematis. 

Etiamsi  nonnunquam  accidat  ,  ut  aer  accumula¬ 
tus  solius  naturae  resorbeatur  conaminibus  ,  tamen 
primum  medici  erit  offieium,  eum  quam  primum  amo¬ 
vendi.  In  quem  finem  vulnera  angusta  dilatantur, 
tumor  inscinditur,  aerque  accumulatus  manuum  pressio¬ 
ne  et  mulctatione  ad  exitum  perducitur.  Si  emphyse¬ 
mate  conjuncta  symptomata  graviora ,  uti :  crescentes 
respirationis  molestiae,  anxietas  magna,  oppressio  pec¬ 
toris  etc.  aerem  in  thoracis  penetrasse  cavum,  conclu¬ 
dere  licent;  tunc  paracenthesis  ob  vitae  periculum  est 
indicata,  quae  prudentia  instituta  saepe  saepius  optimo 
coronata  fuit  effectu.  Vulnus  remanens  juxta  chirurgiae 
regulas  tractetur,  oportet. 

Therapia  pneumatoseos  saburralis. 

In  hac  necesse  est,  ut  effectus  nocivi  ex  saburrarum  in 
tubo  alimentari  retentione  minantes  ,  cito  prohibeantur, 
quod  instituta  fit  earum  eliminatione.  Usus  medicamen¬ 
torum  carminativorum  parum  juvabit.  Tractamen,  sabur¬ 
rarum  collectionis  causas  respiciens,  easque  corrigens 
et  movens  est  instituendum.  Quam  ob  rem  indicata  sunt 
purgantia  mitiora*  Emetica  sub  magna  ventriculi  et  in¬ 
testinorum  expansione  ob  rupturae  periculum  sunt  con- 
traindicata  ,  nec  minus  drastica ,  quia  praesente  singu¬ 
larium  intestini  partium  contractione  spastica  adhuc  for¬ 
tiorem  possunt  causare  constrictionem.  Sed  et  eccopro- 
tica  in  intestinorum  spasmis  parum  juvabunt,  nisi  prius 
antispasticis,  uti  infuso  chamomillae  aliisque  essent  so¬ 
luti.  Praedominantibus  viarum  primarum  acidis,  magne- 

2.* 

sia  usta,  rheo  atque  remedio  stimulante  volatili,  uti: 
oleo  menthae  pip. ,  anisi  juncta  in  usum  vocatur.  Con¬ 
tentis  intestinorum  putrescentibus  purgantia  acidula,  uti: 
decoctum  tamarindorum  cum  inf.  rhei  et  aromatico  cor¬ 
rigente  sunt  adhibenda. 

Therapia  pneumatosum  chronicarum. 

Quod  hujus  morbi  sthenicam  attinet  modificatio¬ 
nem,  notatu  dignum  erit,  normalium  aut  habitualium 
excretionum,  e»  g.  catameniorum,  fluxus  haemorrhoida- 
lis  suppressionem  majorem  sanguinis  congestionem  in 
vasis  causare  abdominalibus,  qua  plexus  nervorum  ir¬ 
ritatur  abdominalium,  se-  et  excretiones  morbose  mutan¬ 
tur,  novaeque  formantur  materies,  quae  conditionibus 
adhuc  ignotis  ullius  fluidi  elastici  suscipiunt  proprieta¬ 
tes  ,  quibus ,  praecipue  in  individuis  robustis  et  bene 
nutritis,  oriantur  pneumatoses  characteris  plus  minusve 
inflammatorii.  Jam  in  Hippocratis  operibus  invenitur  ad- 
notatum,  tales  pneumatoses  methodo  sanari  debilitante , 
aut  sanguinis  fluxibus  spontanee  exortis  disparuisse. 
Quemadmodum  in  hydrope  acuto,  sic  et  in  pneumatosi- 
bus,  quae  nec  ex  sordibus  gastricis,  nec  ex  vitiis  or¬ 
ganicis,  nec  spasmis ,  nec  debilitate  locali  aut  univer¬ 
sali,  sed  ex  vi  vitali  nimiopere  aucta,  sunt  exortae,  non 
methodus  irritans,  sed  potius  debilitans  est  indicata,  in 
quo  scopo  diaeta  strenua,  potus  aquosi  frigidi, purgan¬ 
tia  mitiora,  hirudinum  applicationes  ,  praecipue  circa 
anum  et  ad  genitalia ,  casu  urgente  venaesectio ,  non- 
nunquam  iterata,  summam  adferent  utilitatem. 

»  /  . , 

In  pneumatosibus  asthenicis  et  spasticis  remedia 

stimulantia ,  roborantia  et  antispastica,  tam  interne  quam 
externe,  sunt  adhibenda.  Individua  hypochondria  et  hy- 

steria  laborantia  assidue  sunt  admonenda ,  ut  omne  co¬ 
namen  flatus  expellendi  violentum,  quam  possibile  re¬ 
primerent.  In  affectione  organorum  abdominalium  spa¬ 
stica  ex  debilitate  exorta,  calamus  arom,,  angelica,  va- 
leriana,  mentha,  chamomilla,  hyssopus,  anisum,  foe- 
niculum ,  baccae  lauri ,  juniperi,  liquor  anodyn.  Hoflin., 
aetheres  et  olea  aetherea,  sal  c,  c.  volatile,  camphora 
asa  foetida  e*  s.  p.  non  parvum  exserunt  elfectum  5  sed 
eorum  applicatio  magna  cum  prudentia  est  instituen¬ 
da  ,  quia  eorum  abusu  facile  enteritis ,  imo  gangrae¬ 
na  in  sequelam  perducuntur,  quod  eo  magis  est  tiinen- 
dum,  si  alvus  obstipa  retinetur. 

Eadem  ex  causa ,  et  quum  morbi  sedes  utp lim¬ 
inum  in  intestinis  est  quaerenda  crassis ,  enematum  appli¬ 
catio  summi  erit  emolumenti.  Paratur  aut  infus.  chamo¬ 
millae  merum  ,  aut  asa  foetida  vitello  ovi  subacta  con¬ 
jungitur.  Nec  minus  prosunt  clysmata  ex  vino,  in  casi¬ 
bus  desperatis  ex  herba  nicotiana  5  omnium  autem  ef- 
ficacissima  ex  aqua  frigida  esse  sat  multi  volunt. 

Ouamquam  opium  alvum  reddat  obstipam,  tamen 
id  bono  cum  etfectu  adhibuerunt  medici  in  spasmis  ve¬ 
hementibus,  oleosis  atque  mucilaginosis  conjuctum, 
Saepe  enim  oleum  amygdalarum,  ricini,  intestinoruip 
spasmos  solvit,  partim  propter  spastice  contracti  tex¬ 
tus  muscularis  relaxationem,  partim  propter  faciliorem 
in  intestinis  lubricis  contentorum  excretionem. 

Minime  spernendae  sunt  abdominis  frictiones  ex  oleis 
pinguibus,  stimulantibus,  volatilibus,  uti :  camphora,  oleo 
macis  etc.  et  laudano  conjunctis. 

P  w 

In  pneuinatosibus,  ex  suppressa  cutis  transspira- 
tione  exortis,  balnea  tepida  admodum  sunt  proficua. 

Contra  pneumatoses,  ex  gravibus  febribus  asthe¬ 
nicis  exortas  ,  fomenta  spirituosa ,  aromatica  cum  de¬ 
cocto  corticis  quercus,  chinae,  alumine  juncta ;  frictio¬ 
nes  cum  spiritu  camphorato  sunt  adhibendae  5  ceterum 
tractamen  morbum  respiciat  principalem ,  oportet. 

Si  fluidorum  aeriformium  expulsio  magnis  premitur 
difficultatibus,  aer  in  intestinis  crassis  haerens,  ut  non¬ 
nulli  praeposuerunt  medici,  siphonis  ope  est  exsugen¬ 
dus  ,  aut  remedia  eum  absorbentia  sunt  adhibenda. 

Etiamsi  causa  morbi  occasionalis  praepositis  tolli 
nequeat ,  tamen  haec  praepositio  minime  est  repudien- 
da ,  quia  valvula  coli  sub  aeris  ex  intestinis  crassis 
expulsione  fluido  gasiformi  ex  intestinis  tenuibus  irruente, 
longe  minus  resistit ,  et  jam  non  parvi  est  momenti ,  in 
magna  intestinorum  expansione  minantem  tamdiu  prae¬ 
cavere  rupturam,  donec  alio  auxilium  adferri  potest  mo¬ 
do.  Ad  remedia  absorbentia  numerantur :  magnesia  usta, 
aqua  calcis,  ammonium  causticum  et  carbo  vegetabilis 
praeparata. 

Si  pneumatosis  ex  inerti  aut  impedita  bilis  secre¬ 
tione  est  exorta,  remedia  veniunt  adhibenda,  quae  he¬ 
patis  functionem  imprimis  expediunt,  in  quem  finem 
amara  aromaticis  juncta  inserviunt,  uti  decoctum  quas- 
siae  cum  aqua  menthae  pip. ,  fel  tauri  cum  pulv.  cort. 
cinnamomi  aliaque. 

Propter  exaltatam  partium  adfectarum  irritabili¬ 
tatem,  promanentemque  spasmorum  pronitatem,  usus 
tonicorum  fortiorum  praematurus  non  est  conceden¬ 
dus,  nisi  morbo  fere  linito  convalescentiaque  intran¬ 
te,  in  qua  aquae  ferratae  cum  liquore  min~  Hoffrn*, 

tincturae  ferratae  cum  tinct.  cinnamomini,  infus.  cort. 
chinae  suum  inveniunt  locum. 

Externe,  ad  tollendam  musculorum  abdominalium 
debilitatem  et  ad  praecavendam  tubi  alimentaris  expan¬ 
sionem,  fasciarum  commendatur  applicatio,  praecipue 
in  individuis  validis  corporis  motibus  expositis  ;  nec 
minus  abdominis  aqua  frigida  lotio,  quae  autem  summa 
cum  circumspectione  est  instituenda,  ne  ex  refrigera¬ 
tione  nova  morbi  provocetur  eruptio. 

In  intestinorum  pneumatosibus,  ex  vitiis  organicis 
exortis ,  ars  parum  valet.  Auxilium ,  quod  aegro  fertur 
magis  prophylacticum ,  restringitur  ad  regiminis  diae- 
tetici  ordinationem  ciborum  digestu  facilium,  mucila- 
ginosorum,  oleosorum,  frequentiorique  clysterum  ap¬ 
plicationem. 

In  pneumatosi  abdominali,  nullo  tractamini  cedenti 
mortemque  minanti,  indicata  est  punctio.  Quae  opera¬ 
tio  multum  perdit  valoris,  si  consideratur,  t3^mpanitidis 
abdominalis  symptomata  admodum  falsa  esse,  hanc 
cum  illa  intestinorum  saepe  esse  conjunctam ,  intesti¬ 
num  expansum  peritonaeo  ita  adjacere,  imo  cum  illo 
concretum  esse,  ut  ejus  prohiberi  non  possit  laesio. 
Sed  et  in  tympanitide  intestinali  non  est  rejicienda  haec 
operatio,  quum  multa  intestinorum  sanentur  vulnera, 
dum  intrante  inflammatione  intestina  adhaerent  perito¬ 
naeo,  eoque  concrescunt,  casu  autem  infelici  fistulam 
relinquunt.  Si  operatio  dicta  felici  nondum  peracta  est 
eventu,  causa  non  in  periculo  cum  ea  conjuncto  est 
fundita,  quam  in  ipsis  tympanitidis  causis  oceasiona- 
libus,  quae,  saepissime  insanabiles ,  immediate  exitum 
secumferunt  lethalem,  nonnunquam  etiam  in  praepo¬ 
stera  operatione,  summae  debilitatis  statu,  aut  inflain-* 
matione  In  gangraenam  terminata. 

De  pulmonum  emphysemate. 


Sub  pulmonum  emphysemate  secundum  Laenn  ec 
.  vesicularum  pulmonalium  expansio  subintelligitur. 

Hujus  expansionis  sequentes  occurrunt  tres  modi¬ 
ficationes  : 

/ 

1.  Qua  vesicularum  pulmonalium  expansio  sim¬ 
plex  5 

2.  qua  vesicularum  expansio  cum  parietum  rup¬ 
tura  ,  ita,  ut  plures  vesiculae  cavum  forment  commu¬ 
ne  5  et 

..  ’  :  y*  ^  •-  ■  r  \  '  ■ s 

3.  qua  dicti  morbi  complicatio  cum  emphysemate 
textus  cellulosi  interlobulari. 

Origo  hujus  morbi  est  diversa.  Diu  perduran¬ 
tem  tussim  validam  5  muci  tenacis  in  bronchorum  ra¬ 
mis  retentionem ;  aeris  athmosphaerici  inspirati  per 
calorem  animalem  expansionem  (secundum  Laennec); 
sic  et  spasticam  fibrarum  circularium  in  bronchis  con¬ 
tractionem  5  imprimis  autem  bronchitidem  hunc  provo¬ 
care  morbum ,  declarant. 

Diagnosis. 

Individua  hoc  morbo  correpta  frequenti  laborant 
dispnoea,  speciemque  offerunt  peculiarem.  Color  fa¬ 
ciei  est  profundior;  vigor  anxius  $  facies  plenitudinem 

ostendit ;  ceterae  corporis  conditioni  minime  correspon- 
dentem  5  nares  sunt  dilatatae  ac  densae  5  labium  inferius 
crassum,  coloris  lividi:,  humeri  sursum  atque antrorsum 
tracti  ;  aeger  consuetim  statu  antrorsum  inclinato  ince¬ 
dit,  quae  consuetudo  eum  habere  finem  videtur,  mus¬ 
culos  relaxandi  abdominales,  eosque,  qui  inspiratio¬ 
nem  prohibere  possunt,  per  brachia  suffulciendi.  Po¬ 
sitio  dicta  incurvata  thoracis  ita  mutat  formam,  ut  regio 
acromialis,  interscapularis  supra  et  subspinosa  situm 
non  raro  adipiscantur  horizontalem.  Sternum  antrorsum 
est  flexum ,  spatium  intercostale  dilatatum.  Cordis 
ictus  alto  in  gradu  contradicit  pulsuum  conditioni  5  nam 
dum  pulsus  est  parvus  et  debilis,  pulsatio  ventriculi 
dextri  est  fortis ,  consuetim  propter  cordis  atrii  et  ven¬ 
triculi  dextri  hypertrophiam. 

^  1  *  v  'r.  \ 

Signa  pulmonum  emphysematis  physica  saepe  ad¬ 
modum  perspicua  sunt  et  distincta,  et  sequentibus  pro- 
manant  ex  jcausis  : 

.  1  ■ 

1.  Ab  aucta  aeris  athmosphaerici  in  pectore  quan¬ 
titate  ; 

2.  Ab  aucto  pulmonum  volumine  atque  pectoris 
parietum  resistentia  5 

3.  A  cordis  et  organorum  abdominalium  locomo- 
tione  5 

'  *  •  ^  '  > 

4.  A  bronchitide  ; 

5.  A  pulmonum  congestione;  et 

6.  ab  infra  pleuram  sitarum  vesicularum  praesen¬ 
tia  (Lae  n  ne  c). 

Pectoris  percussio  morbose  clarum  exhibet  sonum. 

Haec,  mox  ubique  praesens,  mox  partialis  claritas 
morbosa  valde  imminuto  aeris  inspirati  volumini  suam 
debet  originem.  Nonnunquam  sonus  usque  ad  infimam 
thoracis  partem  est  clarus,  quod  fieri  consuescit,  si 
pulmo  supra  pericardium  jacet  expansus.  Morbus  tan¬ 
tae  extensionis  fere  semper  cordis  conjunctus  est  incre¬ 
mento,  quod  ex  impedita  sanguinis  in  pulmonibus  gi¬ 
gnitur  circulatione.  Haec  autem  pectoris  soni  conditio 
non  in  omnibus  pulmonum  emphysematis  stadiis,  sed 
tunc  observatur,  si  morbus  ad  altiorem  est  evectus 
gradum  $  in  primis  omnino  abesse  potest  periodis. 

Sonorum  respirationis  vicissitudines  a  sequentibus 
dependent  causis : 

1.  A  volumine  pulmonum  aucto  5 

2.  A  bronchitidis  ,  pulmonum  congestione  saepe 
complicatae  praesentia:  et 

3.  a  formatione  vesicularum  sub  pleura  sitarum. 

Memoratu  dignus  est  convenientiae  defectus  inter 
inspirationem  et  pulmonum  expansionis  sonum  5  illa 
admodum  vehemens,  hic  autem  debilis  est.  Hujus 
symptomatis  causa  in  pulmonum  volumine  haerere  vi¬ 
detur  aucto.  Nam  quum  pulmo  in  statu  permanentis 
sit  dilatationis,  pectoris  expansio  per  inspirationem 
parum  potest  augeri,  quam  ob  rem  respirationis  sonus 
debilis  fit,  quae  debilitas  physicum  hujus  morbi  est 
signum.  Alia  causa  in  membranae  bronchorum  mucosae 
invenitur  incrassatione ,  qua  chronicae  bronchitidis  se¬ 
quela. 

Proximus  aucti  pulmonum  voluminis  effectus  in 
locomotione  partium  pectoris  consistit  mobilium ,  ad 
quas  mediastinum,  musculi  intercostales  et  diaphragma 

numerantur.  In  nonnulis  hujus  morbi  casibus  dia¬ 
phragma  deprimitur  ,  pectorisque  cavum  augetur,  quod 
in  aliis  non  fit.  Diaphragmatis  locomotione  thorax  sub 
inspiratione  sursum  tollitur ,  abdomen  autem  de-  et  an- 
trorsum  premitur ,  quod  phaenomenon  secundum  pul¬ 
monum  variat  volumen. 

■  \  V  - 

Si  vesicularum  pulmonalium  expansio  ad  unum  cir¬ 
cumscripta  est  pulmonem,  percussio  sonum  in  parte 
affecta'profert  clarum,  qui,  si  mediastinum  ex  situ 
suo  normali  est  motum,  infra  et  ultra  sternum  exten¬ 
sus  invenitur.  Signa  recensita  in  progressis  morbi  sta¬ 
diis,  si  unus  correptus  est  pulmo,  non  semper  dete¬ 
guntur,  et  ulterioribus  remanebit  determinare  observa¬ 
tionibus  ,  qualem  habebunt  [valorem.  Mediastino  loco 
moto  cor  etiam  suum  relinquit  locum,  et  rarius  erga 
latus,  frequentius  subtus  premitur. 

Causa  cordis  morborum,  in  emphysemate  pulmo¬ 
num  tam  frequenter  occurrentium,  primaria  in  magna 
pulmonum  quaerenda  esse  videtur  expansione,  quae 
modo  sequenti  in  cor  influxum  exserere  debet  noci¬ 
vum.  Primo  inspirationis  turbat  processum.  Vena  cava 
sanguine  scatet ,  venae  hepaticae  nimiopere  implentur, 
ipsumque  hepar  morbose  afficitur.  Textus  cordis  mu¬ 
scularis  oritur  hypertrophia,  atque  an eurisma  auriculo- 
rum  et  ventriculi  producitur  activum.  Secundo  prae¬ 
pedit  eadem  pressio  circulationem  in  arteriis  pulmona¬ 
libus.  Tandem  cor  ipsum  premitur,  quo  hujus  organi 
functio  praepeditur. 

Ad  alia  symptomata  hujus  morbi  characteristica 
referuntur:  Sibilans,  late  extensus  rhonchus  humidus, 
qui  autem  sub  levi  quoque  invenitur  bronchitide.  Laen- 
ne c  rhonchum  crepitantem  siccum  magnis  cum  vesicis 
signum  emphysematis  interlobularis  refert  esse  patho- 

gnomicum,  qui  autem  tam  difficilis  est  cognitu,  ut  cum 
alio  commutari  possit  rhoncho.  Signum  tertium  est 
illud  soni  terentis,  respirationis  terentis  fReibungs- 
gerausch) ,  quod,  cum  ceteris  emphysematis  pulmonum 
occurrens  symptomatibus ,  hujus  morborum  diagnosti¬ 
cum  esse  dicitur  $  sed  et  hoc  ulterioribus  demonstran¬ 
dum  erit  observationibus,  quum  secundum  Laennec  id 
levis  pleuritidis  potius,  quam  vesicularum  sub  pleura 
sitarum  sit  symptoma.  Exspiratio  tandem  molesta  de¬ 
fertur,  quam  autem  nonnulli  ramorum  tenuium  oblite- 
rationi,  Magendie  autem  elasticitati  pulmonum  imminu¬ 
tae  adtribuunt. 


Therapia. 

Arduum  adhuc  est,  tam  indicationes,  quam  thera¬ 
piam  exponere  congruam,  quum  nondum  sit  evictum, 
an  vesiculae  pulmonales  pristinam  recuperent  indolem, 
nec  ne  P  In  aegrotis,  qui  a  pueritia  hoc  morbo  aut  illius 
causis  occasionalibus  laborarunt,  status  vesicularum 
pulmonalium  naturalis  restitutio  frustanea  esse  videtur 
et  medici  opus  erit,  s}^mptomata  mitigare  molesta.  In 
morbo  autem  durationis  brevioris  non  impossibile  esse 
existimatur,  in  primis  stadiis,  si  causa  occasiona- 
lis,  quae  in  oppletione  vesicularum  pulmonalium  per 
mucum  consistit  tenacem ,  aufertur,  si  non  radicalem 
sanationem,  tamen  magnam  status  morbosi  emelioratio- 
nem  proferre  ;  quum,  uti  0  s  b  0  r  n  e  observavit,  opple¬ 
tione  amota,  tussisque  frequentia  atque  vehementia  mi¬ 
tigata  respirationis  debilitas  et  morbosa  soni  claritas 
desinerent.  In  quem  scopum  inserviunt  depletiones 
sanguinis  locales,  vesicantia,  unguenti  Au  te  n  ri  e  t  h  i 
infrictio  iterata,  interne  tartari  emetici  usus  protractus, 
nec  minus  sedantia. 

Verisimilitudine  non  caret ?  praeter  vesicularum 
pulmonalium  oppletionem,  atoniam  fibrarum  circularium 
in  bronchis  tenuibus  occurere,  elasticitatemque  pulmo¬ 
num  minutam  esse  posse.  Quod  in  his  instituendum 
venit  tractamen,  ulterioribus  adhuc  detegendum  manet 
observationibus.  Ad  restituendam  pulmonum  elastici- 
tatem  Strichninum  commendatur. 

Theses  defendendae. 


I. 

' V 

Signum  diagnosticum  inter  tympanitidem  abdominalem 
et  intestinalem  non  datur. 

n. 

Corpus  muliebre  minus  pessumdatur,  quam  virile. 

/ 

III. 

Quies  corporis  evolutioni  infensa. 

IV. 

Lienem  quoad  functionem  ad  ventriculum  ita  se  ha¬ 
bere,  prouti  pulmones  ad  cor,  non  concipitur. 

Y. 

;  l  v 

Nil  magis  testatur,  medicum  cognovisse  morbum,  quam 
istius  eventus  praesagio  respondens.  J.  Frank. 

YI. 

j  ^  ' 

Natura  sanat,  medicus  curat,  et  hac  ratione  fit,  ut 
nonnunquam  male  curati  sanentur. 


Omnis  febris  sub  initio  et  dijudicatione  charactere 
principali  comitatur  erethico. 

VIII. 

Non  omne  peregrinum  ex  vulnere  statim  auferendum. 

IX. 

Fasciatio  infantum  summe  noxia. 

*  .  -  f  •  '  ’  '  \  V  '  - 

X. 

Remedium  anceps,  urgente  periculo  melius  quam  nullum. 

XI. 

Clima  fons  praecipuus  characteris  populorum. 

XII. 

.  1  .*  -  ‘  "  1  ..Y' 

Optimus  pelvimeter  medici  obstetricii  manus. 

